Til Miljø og Fødevareklagenævnet.

d. 16-11-2022

Ang. Journalsag 33/031523

Jeg skriver i min egenskab af formand for Foreningen Ulvetid.

Foreningen Ulvetid indsendte en klage via Klageportalen d. 16. 04 2021 over Miljøstyrelsens beslutning af 25. 03. 2021 om valg af metoder og karakteren af afspærringen af et område på 275 ha. i Stråsø, i forbindelse med beskyttelse af ynglende ulve i området, i ynglesæsonen 2021
Sagen er afsluttet, idet den er afvist uden mulighed for at anke.
Klagen blev afvist d. 5. 10. 2022. med den begrundelse, at Naturstyrelsens forbud af 25. 03. 2021 mod færdsel i området er udløbet, og at det derfor ikke længere er aktuelt at behandle sagen.

Set i lyset af en Naturstyrelsens sagsbehandlingstid på langt over et år, og den deraf følgende afvisning af sagen, finder vi Naturstyrelsens klageprocedure, helt uacceptabel.  
Ynglende ulve kræver typisk beskyttelse fra omkring 1. april til ca. 1. august / 1. september. Det vil altså sige 5-6 måneder.
I og med Naturstyrelsen først 7 dage, før beslutningen effektueres, offentliggør de tiltag styrelsen agter at iværksætte, kræves der en langt hurtigere klagemulighed, end tilfældet er. I modsat fald er offentligheden reelt afskåret fra at får behandlet indsigelser mod styrelsens beslutninger.

Vi imødeser Naturstyrelsens svar på, hvordan styrelsen vil tilsikre en reel mulighed for, at offentligheden kan gøre indsigelser i forbindelse med fremtidige beslutninger om beskyttelse af ynglende ulve. 

